Avrupa Kıtası Tarih ve Coğrafyası (Mabad)

ميلادك قرن سابعی ابتد الرنده خطۂ حجازدن اشعه پاش ظهور اولان انواردین محمدی از بر وقت ایچنده آسیا و آفریقا قطعه لرينـك اکثر محللرینی تنویر و استيعاب ايتد کد نصکره اوروپا قطعه سنه دخی واصل اوله رق اسپانیا کاملا و فرانسه نك برازی اهل اسلامك داخل قبضه تصرفي اولغله اسپانیاده بر دولت اسلاميه تشكل ايمش واشبو دولت النيوز سنه دن متجاوز قطعه مذکوره ده اجرای حکومت و بو اسناده مدنیت و انسانيته يك جوق خدمت ايدرك مالك نصاب شرف و اقتدار اولش ایکن رؤساسنك اتفاقسزلغی ثمره مضره سی اوله رق صکره لری قوتلرینه ضعف کلی طـاری اولمش و مجرد تسامح و قید سزلقدن ناشی اسپانيانك بر كوشه سنده كير لنوب قالمش اولان خرسنیان دولت ضعیفه سی ایسه بالتدريج كسب قوت و قدرت الله اهل اسلامه مقاومت ايلك درجه سنده کلش اولغله طرفين بيننده محاربات كثيره وقوعندنصکره خرسنيا نلر غلبه ايدرك عربلری کاملا اسپانیادن اخراج ايله قطعه مذکوره حکومتي كما في السابق خرسنيانه
انتقال ایلمشدر. اما علی روسیه و اسوچ و دانمارقه اول وقته كلنجيه دكين دول معلومه دن
اولیوب اوروپا دولت لری صره سنه ميلادك قرن عاشرنده داخل اولشلردر. هجرتك يد نبی و ميلادك اون ارچنی قرنى اواخرنده اصل الاصول شجرة عثمانيه جنة كان سلطان عثمان خان غازی حضرتاری اناطولیده بنيان رصين الاركان دولت علیه یی تأسیس ایله مشار اليه حضرتلرينك و اخلاف عظامنك متصف اولدقاری شجاعت و بسالت وكمال عدل و مرحمت ثمره خیریهسی اوله رق از بروقتده اناطولی قطعه سنك اكثر محلاری فتح وتسخير اولندقدنصكره سيـف صارم عثمانیان اوروپا قطعه سنده لمعانه باشليوب مدت قليله ظرفنده بلغار و صرب ومجار و افلاق و بغدان و ارنبود قراللـق و بكلكلرى مثلـو روم ایلیده و جوارنده بولنان بر طاقم حكومتار قبضة تصرفه النهرق هجرتك سكر يوز اللى يد نجی سندسى ابو الفتح والمغازی ایکنی سلطان محمد خان غازی حضرتلرينك قوه قاهره قهرمان لريله عنـوه استانبولك دخی فتح و تسخيرى مېسر و بو وجهله ميلادك اون بشنجي قرننه دكين پایدار اولان روما حکومت شرقیه سی سطوت عثمانيه اله زیر وزیر اولمشدر • دولت عليـه عثمانیه استانبولی پای تخت اتخاذ بیوردقدنصکره هر درلو اسباب و وسائط اقتداره دسترس اولوب حكمدا رانتك اكثر يسی دخی بحق جهانكيرلك اوصافنی جامع ذوات بسالت سماندن بولمغله چسوق سورميه رك اوروپا و آسیا و آفریقا قطعه لرندن دها بر طاق محلاری ضميمه ممالك عثمانيه اوله رق هجرتك قرن عاشرنده یعنی باوز سلطان سلیم و قانونی سلطان سليمان عليهما الرحمة والغفران حضراتی زمان نصرت اقترانلرنده دولت علیه عثمانیه کره ارضده بولنان دولتارك برنجېسی اولشدر • صکره لری بر طاقم عوارض سبيله دولت علیه خارجأ و دا خلأ بعض مصالب
و اکداره دوچار اولمش ايسه ده والد ماجد كثير المحامد حضرت شهنشاهی جنتمكان غازی سلطان محمود خان ثانی حضرتلری زماننده جلوه کر مرآت تیسر اولان وقعه خیریه و ایجاد عساکر نظامیه دولت علیه به حیات تازه ويرمشدر • البوم دوات عليه عثمانيه قطعات ثلث کره ارضك اك ممتاز و محصوادار اولان يرلرينه متصرف اوادیغی حالده دول موجوده معظمه لك برنجیسی دکل ایسه ده بریسی اولوب خصوصا اشبواوان ميامن اقترانده ولی نعمت بمنتمن پادشاهمن افتد مرکبی خلاصه افکارلری دولت عليه لرينك استكمال شان و شوکت و صنوف تبعه لر ينك استحصال وسائل سعادت و ثروتنه منحصر بر - اقتدار و بر شهریار معدان شعار رونق بخش سرير سلطنت بولمغله دولت عليه عثمانيهنك يقين وقتده درجه قصوای شوکت و اقتدا ره وصولی قويا مأمول و منتظر در . جناب مالك الملك لم يزل اسبـو خاندان شوكتنشاني الى اخر الدوران سر برارای خلافت و سلطنت واریکه پیرایشان و شوکت بورسون آمين . ل سالا استانبولك فتحنده دولت علیه طرفندن اهالېسنه ويريلان امنیت
و سربستی حرکت اوزرینه روملردن پك چـوق ارباب علم و معرفت ایتالیایه و محال ساره به هجرت ايدرك اورالرده تعلیم و تدریسه باسلامش اوالريله اوروپاچه انتشار علـوم وفنون ايجون تاریخ مذكور مبدأ اعتبار اولنوره فلك دولتی ممالکی اول اوستريايه ومؤخراً اسپانیه به مربوط ایکن ميلادك بيك بشيوز التمش طفوز بجی سنه سی اسپانیادن ایریلوب بر دوات مستقله اولش و پروسیا دولتی اون سکر بجی قرنده تأسس المشدر. ه فرانسه ده اصـلزاد كان ايله رؤسای مذهبيهنك اهالی سائريه اسبة
نسبة بك جوق امتیازاری اولدیغندن مساوات طرفدا ولرينك تحريك و تشويقيله بيك يدى يوز سكسان طفـوز سنه میلادیه سنده بر فتنه عظيمه ظهور ايدوب يك چوق قاتلر دوکلد کد نصکره قراليتك الغاسيله اصول جمهوریت تأسيسنى منبج اولشدر ، مشهور ناپوليون بوناپارت جمہوریت اثناسنده عادتا بر كوچك ضابط ایکن محاربات واقعه ده کوستردیکی شجاعت وفن حربجه درکار اولان مهارتی اقتضاسنجه الرولیوب سرعسکر و رئیس جمهور و نهایت الامر ايمبراطور اولمش و ایتالیا و اسپانیه قطعه لرینی کاملا و الامانيانك اكثر محللينى ضبط و تسخير ايدرك اوروپانك حال و اداره سنی بوستون دکندیرمش اولدیغی حالده روسیه عليهنه وقوع بولان سفرنده شدت شتادن اوچ درتوز بيك عسكري تلف اوله رق قوتنه ضعف کلی طاری اولغله بوحالدن بالاستفاده انكلتره لونك تشويقيله كافة اوروپا دولتاری بالاتفاق عليهنه قيام و خیلی محاربه لردن صكره غلبه ايدرك مشار اليهى اخذ وكرفت ایله انكلترهلونك يدند. اولوب افريقا سواحلنده واقع امید برونـه يقين بولنـان سنت الن جزيره سنه نفى واجـلا ايلديلر. اللي بر باشند . اولدیغی حالده جزیره مذکوره ده وفات ایلسدر. مشار اليهـك بوصورتله اضمحلالندن صكره فتح وتسخير ايلش اولديغي ممالك اصحابنه رد اولنهرق فرانسه حدود قديمه سنه ارجاع اولندی - اوروپا حکمدارلری بر منوال محررناپولیوندن یقه یی قورتاردقدنصكره بيك سکر یوز اون بش سنه میلادیه سی تاریخیله ویانه ده بر قونفرانس تشکیلی ایله بینلرنده بر معاهده عموميه تنظيم ايدرك دول موجوده ممالكی بونكله تحديد قلندى • الحالة هذه اكثر دوات ممالکی اولوقت تعيين قلنان حدود ایله محدود اولوب فقط بلحيفا الله فلمنك بر دولت ایکن
۱۸۳۱ سنه سنده ایریلوں ایکی دولت اولش و یونانستان قطعه سی ممالك دولت علیه داخلنده بولندینی حالده معلوم اولدیغی اوزره خیلی وقت محاربه دنصکره انكلتره و فرانسه دولتلرينك التزام و معاونتيله بر دولت مستقله هیئتنه کيرمشد ر . و ایتالیا قطعه سی متعدد قرالاق و دونه انی مشتمل ایکن اوچ سنه مقدم بر طرفدن فرانسه ایله ساردنیا و دیگر طرفدن اوستريا دولتاری بینند. وقوعه کلان ایتالیا محاربه سی نتیجه سی اولمق اوزره ناپولی قراللغيله سائر دوقه لقار قطعه مذکوره ده واقع مزبور ساردنيا قراللغنه ملحق اوله رق ساردنيا قرالى ايتاليا قرالى نامنى المش و شمدیکی حالده ایتالیا قطعه سنگ پاپا حکومتیله اوستريانو یدنده قالان ونديك ابالتندن بشقه محلارى ذكر اولنان ايتاليا قرانلغى دائره حکومته داخل اولشدر